Menu
Home
Bronnen
Threat Library
Ears and Eyes
Infiltrators Database
Nederlands
Deutsch
English
Español
Français
Italiano
Nederlands
Português brasileiro
Pусский
Ελληνικά
简体中文（普通话）

# Στρατηγικές για την αντιμετώπιση της πρόσβασης της αστυνομίας σε δεδομένα DNA

2019

No Trace Project > Bronnen > Στρατηγικές για την αντιμετώπιση της πρόσβασης της αστυνομίας σε δεδομένα DNA

Duits • Engels • Grieks
Chapter 10: PDF: read | A4 booklet | letter booklet • TXT

Original text in German
Der polizeiliche Zugriff auf DNA-Daten: Strategien der Gegenwehr
Gen-ethisches Netzwerk (Gen-ethical Network)
2019
gen-ethisches-netzwerk.de

English translation
Strategies for Countering Police Access to DNA Data
No Trace Project

Greek translation
Blessed Is The Flame
darknights.noblogs.org

## Chapter 10: OpSec for Informational Self-Determination

OPSEC είναι ορολογία του στρατού και των υπηρεσιών πληροφοριών για την «επιχειρησιακή ασφάλεια» και αναφέρεται σε τεχνικές που έχουν σχεδιαστεί για να αποτρέπουν την σύλληψη των ανθρώπων τους κατά την διάρκεια μιας «επιχείρησης» ή μετά από αυτή.

Το γεγονός ότι πρέπει να μιλάμε για τέτοια πράγματα γενικότερα όταν πρόκειται για θέματα όπως η άσκηση του θεμελιώδους δικαιώματος στην ελευθερία του συνέρχεσθαι ή για μικρές δράσεις πολιτικής ανυπακοής είναι μια σαφής ένδειξη του πόσο έχει αυξηθεί η μανία του κράτους για ασφάλεια και τάξη. Είναι γενικά καλύτερο να επενδύουμε πόρους για την απώθηση του μηχανισμού ασφαλείας παρά για έναν αγώνα τεχνικού εξοπλισμού με τις κρατικές υπηρεσίες.

Όπως και νά ‘χει, δεν είναι φυσικά καθόλου κακό να προσπαθείς να αποφύγεις την παροχή περιττού υλικού στις κρατικές αρχές και την άσκηση του δικαιώματος της πληροφοριακής αυτο-διάθεσης. Για να αποτρέψεις ή τουλάχιστον να περιορίσεις σημαντικά να αφήνεις πρόχειρα ίχνη, είναι απαραίτητο να φοράς νέα γάντια, μάσκα προσώπου, δίχτυ για τα μαλλιά ή, ακόμα καλύτερα, κλειστά καλύμματα κεφαλής (π.χ. σκουφάκι κολύμβησης) και πλυμένα ρούχα με μακριά μανίκια και παντελόνια.[1]

Ωστόσο, όλος ο υπόλοιπος κόσμος αφήνει και αυτός ίχνη, έτσι σε ημιδημόσιους χώρους το να σκουπίζουν οι αστυνομικοί ανάμεικτες βρωμιές δεν θα τους οδηγήσει πουθενά — ακόμη και αντικείμενα που αγγίζονται συχνά μερικές φορές οδηγούν σε ανάμεικτα ίχνη που δεν μπορούν να αξιολογηθούν. Ωστόσο, το να βασίζεσαι σε αυτό είναι επικίνδυνο: σε κάποιες διαδικασίες διερεύνησης διενεργούνται περίπλοκες αναλύσεις και παρόλο που το DNA σου βρίσκεται ανάμεσα στο DNA αλλονών, εξακολουθεί να παραμένει εκεί.

Μια κύρια πρόκληση για την εγκληματολογία του DNA είναι η εύρεση ιχνών που σχετίζονται με το έγκλημα που ερευνάται. Αυτό που συμφέρει την αστυνομία είναι το γεγονός ότι οι ίνες ρούχων, οι οποίες είναι γα δεκαετίες το επίκεντρο της εγκληματολογίας σε όλο τον πλανήτη, σχεδόν πάντα αποδίδουν χρησιμοποιήσιμο DNA του ατόμου που φορά τα ρούχα. Τα μέρη όπου κάποιος έχει κατουρήσει μπορεί επίσης να είναι ενδιαφέροντα για τους ερευνητές. Η δημοτικότητα υπολειμμάτων σάλιου σε γραμματόσημα και φακέλους είναι θρυλικών διαστάσεων. Τα μαλλιά ωστόσο, με δημοτικότητα εξ ίσου θρυλικών διαστάσεων, είναι λιγότερο χρήσιμα αν δεν περιέχουν την ρίζα. Παρεμπιπτόντως, τα μη-ανθρώπινα κύτταρα δεν βοηθούν στη σύγχυση της αστυνομίας — οι εκκινητές που χρησιμοποιούνται στην ανάλυση για την απομόνωση μεμονωμένων αλληλουχιών DNA είναι πολύ συγκεκριμένοι για κάθε βιολογικό είδος. Από την άλλη, οι τρίχες ενός συγκεκριμένου σκύλου μπορούν να εντοπιστούν και να δώσουν στοιχεία στην αστυνομία.

Πολλές ταινίες δείχνουν ανθρώπους να σκουπίζουν τα («κανονικά») δακτυλικά αποτυπώματα. Είναι ασύγκριτα πιο δύσκολο να απαλλαγούμε από το DNA. Στην καλύτερη περίπτωση, τα ίχνη DNA μπορούν να αφαιρεθούν σκουπίζοντας και λευκάνοντας εξαιρετικά λείες επιφάνειες και μόνο εάν δεν υπάρχουν ρωγμές ή παρόμοια πράγματα. Εργαλεία, χαρτιά, υφάσματα ή άλλα αντικείμενα με τραχιές επιφάνειες, από την άλλη, είναι πρακτικά αδύνατο να καθαριστούν με αυτόν τον τρόπο, είτε είναι ανθρώπινο, ζωϊκό ή φυτικό DNA (ακόμα και αυτό μπορεί να είναι σχετικό αν, για παράδειγμα, βρεθούν γενετικά τροποποιημένα φυτικά ίχνη σε ψαλίδια κλαδέματος).

Το DNA είναι ένα εκπληκτικά σταθερό μόριο. Επομένως, είναι δύσκολο να αφαιρεθούν τα ίχνη DNA με χημικό τρόπο, ειδικά από την στιγμή που η αποστείρωση (όπως η απλή θέρμανση ή το αλκοόλ) είναι ανεπαρκής. Πρέπει να σπάσεις τις μικρές διαδοχικές επαναλήψεις (short tandem repeats ή STRs), και είναι πραγματικά μικρές. Αυτό που λειτουργεί καλά από εμπειρία είναι το υποχλωριώδες νάτριο, αλλά δεν είναι τόσο εύκολο να το αποκτήσεις. Μια εναλλακτική είναι η χλωρίνη ή τα επιθετικά καθαριστικά που περιέχουν υποχλοριώδες νάτριο (βλ. συστατικά και ακολουθήστε τις οδηγίες χρήσης).[2] Κάποια εμπορικά ονόματα περιλαμβάνουν[3] τα Dan Klorix (Γερμανικό προϊόν), καθαριστικό μούχλας ή Clorox (Αμερικανικό προϊόν).[4] Το υποχλωριώδες δεν είναι πολύ σταθερό, επομένως συνίσταται να χρησιμοποιείς πάντα ένα καινούργιο μπουκάλι. Μυρίζει αρκετά, ακριβώς όπως το χλώριο, και είναι επιθετικό σε πολλά υλικά, γι’ αυτό χρησιμοποίησέ το σε λείες επιφάνειες που δεν είναι ευαίσθητες σε αυτό, όπως για παράδειγμα μια μπανιέρα, φόρα άθικτα λαστιχένια γάντια και πιθανώς και απλά γυαλιά προστασίας.[5] Να προσέχεις κατά τον χειρισμό! Μην το χρησιμοποιείς μαζί με άλλα καθαριστικά. Και βεβαιώσου ότι έχει μπει σε όλες τις αυλακώσεις και τις σχισμές.

Άλλα προϊόντα για την καταστροφή του DNA, όπως το DNA-ExitusPlus ή το DNA Zap (κατασκευασμένο από την Life Technologies), είναι επίσης διαθέσιμα στην βιομηχανία εργαστηρίων. Σύμφωνα με δημοσιευμένες μελέτες, ωστόσο, δεν είναι πιο αποτελεσματικά από χλωρίνη με 10% υποχλωριώδες νάτριο.

Τα καθαριστικά με βάση το υδροχλωρικό οξύ, από την άλλη πλευρά, δεν λειτουργούν το ίδιο καλά. Η θέρμανση μεταλλικών αντικειμένων σε φούρνο στους 250 βαθμούς για κάποιο χρονικό διάστημα καταστρέφει επίσης το DNA. Ο ασφαλέστερος τρόπος για να καταστρέψεις πράγματα που δεν χρειάζεται πλέον είναι η αποτέφρωση.

1.

Σημείωση της Αγγλικής μετάφρασης (ΑΜ): η μάσκα προσώπου θα πρέπει να αποτρέπει το αερομεταφερόμενο σάλιο (άρα μια μάσκα με βαθμολογία N95 NIOSH ή FFP2 σύμφωνα με την Ευρωπαϊκή αξιολόγηση). Η χρήση μιας νέας ολόσωμος στολής που πωλείται για αφαίρεση μούχλας και αμίαντου, όπως μια στολή Dupont Tyvek, είναι καλύτερη από τα ρούχα επειδή είναι αδιαπέραστη. Αυτά χρησιμοποιούνται επίσης από τις αστυνομικές ομάδες εγκληματολογίας για την πρόληψη μόλυνσης DNA.

2.

ΑΜ: Το ποσοστό υποχλωριώδους νατρίου θα πρέπει να υπάρχει στην ετικέτα ή σε ένα «δελτίο δεδομένων ασφαλείας» για το προϊόν που μπορεί να βρεθεί στο διαδίκτυο. Οι υψηλότερες συγκεντρώσεις υποχλωριώδους νατρίου είναι πιο αποτελεσματικές — το 10% είναι ιδανικό, αγνόησε τις οδηγίες αραίωσης στην ετικέτα. Το λευκαντικό πρέπει να βρίσκεται στην επιφάνεια του αντικειμένου για 15 λεπτά «χρόνου επαφής» — η επιφάνεια πρέπει να παραμένει εμφανώς υγρή κατά την διάρκεια του χρόνου επαφής. Αυτή η παρατεταμένη υγρασία μπορεί να επιτευχθεί με ένα μπουκάλι ψεκασμού ή βυθίζοντας το αντικείμενο στην χλωρίνη. Οι αναθυμιάσεις της χλωρίνης μπορεί να ερεθίσουν τους πνεύμονες — οι μάσκες βαθμού R95 θα τους ελαχιστοποιήσουν (και θα είναι επίσης εξίσου αποτελεσματικοί στην πρόληψη αερομεταφερόμενου σάλιου όπως οι μάσκες N95/FFP2).

3.

Σημείωση της Ελληνικής μετάφρασης: Ένα παράδειγμα από την Ελληνική αγορά είναι το Klinex.

4.

ΑΜ: Διαφορετικά προϊόντα Clorox έχουν διαφορετικές συγκεντρώσεις υποχλωριώδους νατρίου. Για παράδειγμα, το Clorox Disinfecting Bleach Concentrated Formula έχει 7,5% υποχλωριώδες νάτριο, ενώ τα περισσότερα άλλα προϊόντα Cloron έχουν χαμηλότερες συγκεντρώσεις. Τα προϊόντα αφαίρεσης μούχλας περιέχουν συχνά κάτω από 5% υποχλωριώδες νάτριο.

5.

ΑΜ: Μια μπανιέρα θα έχει πολλά ίχνη DNA, επομένως είναι μια ακατάλληλη επιφάνεια εργασίας. Αντ’ αυτού χρησιμοποίησε μια νέα κουρτίνα μπάνιου τοποθετημένη σε ένα τραπέζι ως αποστειρωμένο πεδίο. Αυτό το τροποποιημένο απόσπασμα από το «Μια συνταγή για νυχτερινές άμεσες δράσεις» δίνει μια συνοπτική επισκόπηση του OPSEC που απαιτείται για την ελαχιστοποίηση των ιχνών DNA: «Τα γάντια πλυσίματος πιάτων που χρησιμοποιούνται με την 'αποστειρωμένη τεχνική' (που μάθαμε στο YouTube) μπορούν να σε επιτρέψουν να χειριστείς τα υλικά χωρίς να τα μολύνεις όταν βγουν από την συσκευασία. Αυτό θα πρέπει να συνοδεύεται από την στερέωση των μαλλιών κάτω από ένα στενό καπέλο ή σκουφάκι κολύμβησης, μια μάσκα N95/FFP2 για την πρόληψη του αερομεταφερόμενου σάλιου και φορώντας ένα μακρυμάνικο πουκάμισο που δεν έχεις φορέσει ποτέ και που να πηγαίνει κάτω από τα γάντια σου (ή ακόμα καλύτερα, πλαστική ολόσωμη στολή που χρησιμοποιείται για την αφαίρεση μούχλας και αμίαντου). Δούλεψε σε μια υπερυψωμένη επιφάνεια για να μην χρειάζεται να σκύβεις πάνω από τα υλικά σου. Ζήτησε από ένα δεύτερο άτομο (λαμβάνοντας τις ίδιες προφυλάξεις) να πετάξει τα υλικά από την συσκευασία του στο 'αποστειρωμένο πεδίο' σας (μπορείς να χρησιμοποιήσεις μια κουρτίνα μπάνιου που μόλις ανοίχτηκε, για παράδειγμα). Αυτό γίνεται έτσι ώστε αφού έχεις αποστειρωθεί, να μην μολύνεις τα γάντια σου με συσκευασίες που μπορεί να είχες αγγίξει προηγουμένως, αν και το καλύτερο θα ήταν να αποφύγεις την αρχική μόλυνση της συσκευασίας, εάν μπορεί αυτό να επιτευχθεί. Καθάρισε όλα τα υλικά σου με χλωρίνη για να καταστρέψεις τυχόν ίχνη DNA που μπορεί να έχεις αφήσει κατά τον χειρισμό τους, αν και μην βασίζεσαι σε αυτό το βήμα — προσπάθησε να μην αφήνεις ποτέ ίχνη στα υλικά. Εάν χρησιμοποιείς κάποιον μηχανισμό χρονοκαθυστέρησης, κάνε δοκιμές για να βεβαιωθείς ότι ο καθαρισμός με λευκαντικό δεν αλλάζει την αναμενόμενη λειτουργία του. Μην χρησιμοποιείς ταινία γιατί συλλέγει DNA — μπορούν να χρησιμοποιηθούν δεματικά καλωδίων (tire wraps) για την στερέωση υλικών μεταξύ τους. Για να μεταφέρεις τα υλικά σου, σφράγισέ τα σε μια σακούλα σκουπιδιών.»

No Trace Project
Home
Blog
Changelog
Editorial Policy
Translations
Visuals
Tor Address
RSS
Mastodon
Tools
Bronnen
Threat Library
Ears and Eyes
Infiltrators Database
Bronnen
Home
Contribute
Changelog

notrace@autistici.org (PGP)